শাহজাদপুরে বঙ্গবন্ধু ফুটবল টুর্নামেন্টের ফাইনাল | সারাদেশ
শাহজাদপুরে বঙ্গবন্ধু ফুটবল টুর্নামেন্টের ফাইনাল
প্রকাশিত: ১৯:০৫, ০৯ সেপ্টেম্বর, ২০১৮
শাহজাদপুরে জাতির জনক বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট (অনুর্ধ-১৭) ২০১৮ এর ফাইনাল সম্পন্ন হয়।
শনিবার শাহজাদপুর মডেল পাইলট হাই স্কুল মাঠে অনুষ্ঠিত ফাইনাল খেলায় অংশগ্রহন করে শাহজাদপুর পৌরসভা একাদশ ও কায়েমপুর ইউনিয়ন একাদশ। খেলায় ১-০ গোলে শাহজাদপুর পৌরসভা একাদশ জয়লাভ করে।
উক্ত খেলায় অতিথি হিসেবে উপস্থিত ছিলেন শাহজাদপুর উপজেলা পরিষদের চেয়ারম্যান প্রফেসর আজাদ রহমান, ভাইস চেয়ারম্যান মুস্তাক আহম্মেদ, উপজেলা নির্বাহী অফিসার নাজমুল হুসেইন খাঁন, সাবেক অধ্যক্ষ এ এম আব্দুল আজীজ, পৌরসভার মেয়র (দায়িত্বপ্রাপ্ত) নাসির উদ্দিন, উপজেলা প্রাথমিক শিক্ষা অফিসার ফলজুল হক।
অন্যদের মধ্যে পৌর আওয়ামী লীগের সাধারণ সম্পাদক আমিরুল ইসলাম শাহু, সংরক্ষিত মহিলা আসনের পৌর কাউন্সিলর জান্নাতুল ফেরদৌস লাভলী, সিলভী পারভীন মিঠু, পৌর কাউন্সিলর মামুন মিয়া, ক্রীড়া সংস্থার সাধারণ সম্পাদক আসলাম আলী, টুর্নামেন্ট কমিটির সদস্য সচিব রফিকুল ইসলাম রঞ্জু, ক্রীড়া সংস্থার সহ-সভাপতি নুরুল ইসলাম মিঠু, ক্রীড়াবিদ রানা প্রমুখ উপস্থিত ছিলেন।
খেলায় মোট ১৪টি দল অংশ নেয়। ফাইনাল শেষে বিজয়ী ও বিজিত দলের হাতে ট্রফি তুলে দেন অতিথিবৃন্দ।
রাজবাড়ীতে পানিবন্দি হাজারও মানুষ